# STATUT

**TURISTIČKE ZAJEDNICE OPĆINE KREŠEVO**

Na osnovu člana 9. Zakona o turističkim zajednicama Srednjobosanskog kantona ("Službene novine Srednjobosanskog kantona", broj: 3/20) i člana broj. Odluke o osnivanju Turističke zajednice Općine Kreševo (“Službeni glasnik Općine Kreševo”, broj: 5/23), Osnivačka Skupština turističke zajednice na sjednici održanoj \_\_\_\_\_\_\_\_\_\_\_\_\_\_\_\_\_\_, a uz prethodnu suglasnost Općinskog vijeća, donijela je:

***S T A T U T***

**I OPĆE ODREDBE**

**Član 1.**

**(Predmet)**

Statutom Turističke zajednice Općine Kreševo (u daljnjem tekstu: Turistička zajednica) uređuje se:

1. naziv i sjedište Turističke zajednice,
2. zadaci turističke zajednice,
3. prava, obaveze i odgovornosti članova turističke zajednice,
4. djelokrug,
5. način izbora i opoziva te mandat članova tijela turističke zajednice,
6. način predstavljanja i zastupanja turističke zajednice,
7. način odlučivanja u turističkoj zajednici,
8. način ostvarivanja javnosti rada,
9. način donošenja statuta i drugih općih akata,
10. imovina te način stjecanja imovine i raspolaganja imovinom,
11. postupanje s imovinom u slučaju prestanka turističke zajednice
12. i druga pitanja značajna za djelovanje turističke zajednice.

**Član 2.**

 **(Osnivač)**

Osnivač Turističke zajednice općine Kreševo je Općina Kreševo, a na osnovu Odluke o osnivanju Turističke zajednice Općine Kreševo (“Službeni glasnik Općine Kreševo, broj: 5/23).

**Član 3.**

**(Naziv i sjedište)**

1. Naziv turističke zajednice glasi: **TURISTIČKA ZAJEDNICA OPĆINE KREŠEVO** (u daljem tekstu: Turistička zajednica).
2. Skraćeni naziv: TZ Kreševo
3. Sjedište Turističke zajednice je u Kreševu , ulica Kralja Tomaša.
4. Turistička zajednica Kreševo upisuje se u Upisnik turističkih zajednica koji vodi Ministarstvo gospodarstva Srednjobosanskog kantona.

Turistička zajednica općine Kreševo obavezni je član Turističke zajednice Srednjobosanskog kantona / Kantona Središnja Bosna, a sve u skladu s odredbama i utvrđenim obavezama u članu 19. Zakona o turističkim zajednicama SBK/KSB.

**Član 4.**

**(Pečat i prijemni štambilj)**

1. Turistička zajednica ima pečat okruglog oblika promjera 30 mm u kojem je ispisan puni naziv Turističke zajednice i sjedište, prijemni štambilj pravokutnog oblika čije su dimenzije 70x 40 mm koji sadrži puni naziv i sjedište Turističke zajednice te prostor za upisivanje evidencijskog broja i datuma prijema pismena.
2. Direktor Turističke zajednice je odgovoran za korištenje pečata i prijemnog štambilja iz stava (1) ovog člana i o broju pečata i prijemnih štambilja, načinu korištenja, te osobama koje su odgovorne za njihovo korištenje i čuvanje.
3. Pečati i štambilj moraju biti izrađeni u skladu sa Zakonom o pečatima

**Član 5.**

**(Znak)**

1. Turistička zajednica ima svoj znak, tj. logo.

(2) Turističko vijeće i direktor, na prijedlog posebno formirane stručne komisije odlučuje o sadržaju i obliku znaka Turističke zajednice.

(3) Znak Turističke zajednice se koristi na memorandumima, prospektima, plakatima i drugim informativno – propagandnim materijalima, čiji je izdavač ili suizdavač Turistička zajednica, odnosno na drugim materijalima ili aktivnostima prema odluci direktora Turističke zajednice.

**Član 6.**

**(Pravni status)**

1. Turistička zajednica ima svojstvo pravnog lica.
2. Svojstvo pravnog lica stječe se danom upisa u sudski registar.
3. Prijavu za upis u Upisnik turističkih zajednica kao i sve upisane promjene dužno je podnijeti lice ovlašteno osnivačkim aktom, u roku od 15 dana od održavanja osnivačke skupštine.
4. Za obaveze u pravnom prometu Turistička zajednica odgovara cjelokupnom svojom imovinom.
5. Osnivač nema supsidijarnu odgovornost za obaveze TZ.

**Član 7.**

**(Financijsko poslovanje Turističke zajednice)**

Po pitanju financijskog poslovanja, Turistička zajednica je dužna poslovati u skladu sa pozitivnim zakonskim propisima iz oblasti financija i platnog prometa.

**II – DJELATNOST, ZADACI, CILJEVI OSNIVANJA TURISTIČKE ZAJEDNICE I FINANCIRANJE**

**Član 8.**

**(Ciljevi osnivanja)**

1. Turistička zajednica se osniva radi razvoja, unapređenja i promicanja turizma na području lokalne zajednice, privrednih interesa pravnih i fizičkih lica koja pružaju ugostiteljske i druge turističke usluge ili obavljaju drugu djelatnost u neposrednoj vezi s turizmom, na način da upravlja destinacijom na nivou za koji je osnovana.
2. Zajednički ciljevi osnivanja turističke zajednice su:
3. unapređivanje općih uslova boravka turista, posebno podizanje kvaliteta turističkih i drugih komplementarnih usluga, očuvanje i stvaranje prepoznatljivog i privlačnog turističkog ambijenta i osiguranje turističkoga gostoprimstva na području za koje je osnovana;
4. promocija turističkoga proizvoda područja za koje je osnovana, u skladu sa sistemom promicanja turizma te njegovim posebnim i općim zadacima;
5. razvijanje svijesti o važnosti, privrednim, društvenim i drugim efektima turizma te o potrebi i važnosti očuvanja i unapređenja svih elemenata turističkoga proizvoda određenoga područja, a posebno zaštite okoliša;
6. poticanje razvoja turističke infrastrukture i pružanja informacija turistima.

**Član 9.**

**(Zadaci turističke zajednice)**

1. Osnovni zadaci turističke zajednice općine su sljedeći:
2. poticanje, unapređivanje i promicanje izvornih vrijednosti (tradicije, običaja, etnološkog blaga i sl.) turističkoga područja kojem pripada općina i stvaranje uvjeta za njezino privredno korištenje;
3. suradnja i koordinacija s pravnim i fizičkim licima koja su neposredno ili posredno uključena u turistički promet, radi zajedničkog dogovaranja, utvrđivanja i provođenja politike razvoja turizma i njegove promocije u okviru sveobuhvatne politike privrednog razvoja općine;
4. poticanje, koordinacija i organiziranje kulturnih, umjetničkih, privrednih, sportskih i drugih priredbi koje doprinose obogaćivanju turističke ponude mjesta i općine;
5. poticanje zaštite, održavanja i obnove kulturnohistorijskih spomenika i drugih materijalnih dobara od interesa za turizam te njihovo uključivanje u turističku ponudu;
6. poticanje i organiziranje akcija s ciljem očuvanja turističkoga prostora, unapređenje turističkog okruženja i zaštite čovjekova okoliša na području općine;
7. poticanje i pomaganje razvoja turizma i u mjestima na području općine koja nije turistički razvijena;
8. izrada programa i planova promocije u skladu s koncepcijom i smjernicama promocije turizma Kantona;
9. organiziranje, provođenje i nadzor svih radnji na promociji turističkoga proizvoda općine u skladu sa smjernicama skupštine turističke zajednice, godišnjim programom rada i financijskim planom turističke zajednice općine;
10. vođenje jedinstvenoga popisa turista za područje općine, naročito radi kontrole naplate boravišne takse i stručne obrade podataka;
11. dnevno prikupljanje te tjedna i mjesečna obrada podataka o turističkom prometu na području turističkih mjesta u općini i na području turističke zajednice u cjelini, kao i prikupljanje i obrada svih drugih pokazatelja bitnih za praćenje ostvarenja postavljenih ciljeva i zadataka, te njihovo dostavljanje Turističkoj zajednici Kantona;
12. izrada izvještaja o obavljanju zadataka, te analiza i ocjenjivanje ostvarenja programa rada i finansijskoga plana turističke zajednice općine;
13. stvaranje uvjeta za aktiviranje turističkih resursa na području općine;
14. realiziranje programa aktivnosti boravka studijskih grupa i novinara na području svoga djelovanja;
15. pružanje servisnih usluga i informacija gostima;
16. organiziranje turističko-informativnih biroa;
17. suradnja s općinskim organima s ciljem donošenja i provođenja lokalnih mjera za poboljšanje uslova boravka turista na području općine;
18. suradnja s lokalnim udruženjima i nevladinim zajednicama iz oblasti turizma i ugostiteljstva i njima komplementarnim djelatnostima;
19. suradnja s drugim lokalnim turističkim zajednicama u Kantonu, Federaciji Bosne i Hercegovine, Bosni i Hercegovini i inostranstvu;
20. provođenje anketa i drugih istraživanja radi utvrđivanja ocjene kvaliteta turističkoga proizvoda na teritoriji općine ;
21. izrada izvještaja i informacija za potrebe Turističke zajednice Kantona;
22. razvijanje turizma kroz implementaciju strateških dokumenata iz oblasti turizma;
23. obavljanje i drugih poslova radi promocije turističkoga proizvoda na području općine.

(2) Turistička zajednica općine sudjeluje u provedbi programa i u akcijama Turističke zajednice Kantona koje su zajednički interes za sve subjekte u turizmu s područja Kantona.

**Član 10.**

**(Djelatnost turističke zajednice)**

1. Djelatnost turističke zajednice se zasniva na načelu ostvarivanja javnog interesa u oblasti turizma, **čiji osnovni cilj nije ostvarivanje neposredne dobiti.**
2. Izuzetno od stava (1) ovoga člana, turistička zajednica može:
3. upravljati dobrima i resursima (izletištem, lovištem, parkom, plažom, jezerom, rijekom, prirodnim i kulturnohistorijskim naslijeđem) koji su joj dati na upravljanje odlukom osnivača u skladu s posebnim propisima;
4. organizirati manifestacije i priredbe;
5. objavljivati turističke komercijalne oglase u oglasnim medijima koji su im odlukom osnivača dati na upravljanje;

d) prodavati suvenire, ulaznice, turističke karte i brošure, osim vlastitoga promotivnog materijala;

e) obavljati i druge poslove od javnog interesa koji su u funkciji razvoja turizma i koji nisu u suprotnosti s ovim zakonom i drugim propisima.

1. Djelatnosti Turističke zajednice u unutrašnjem prometu usklađene su sa Odlukom o klasifikaciji djelatnosti Bosne i Hercegovine 2010 ("Službeni glasnik BiH", broj 47/10), a iste su:

18.12 Ostalo štampanje

18.13 Usluge pripreme za štampu i objavljivanje

18.20 Umnožavanje snimljenih zapisa

47.63 Trgovina na malo muzičkim i videozapisima u specijaliziranim prodavnicama

47.65 Trgovina na malo igrama i igračkama u specijalizranim prodavnicama

47.78 Ostala trgovina na malo novom robom u specijaliziranim prodavnicama

47.91 Trgovina na malo putem pošte ili interneta

47.99 Ostala trgovina na malo izvan prodavnica, štandova i tržnica

49.39 Ostali kopneni prijevoz putnika, d.n.

58.11 Izdavanje knjiga

58.12 Izdavanje imenika i popisa korisničkih adresa

58.14 Izdavanje časopisa i periodičnih publikacija

58.19 Ostala izdavačka djelatnost

58.29 Izdavanje ostalog softvera

59.11 Proizvodnja filmova, videofilmova i televizijskog programa

59.14 Djelatnost prikazivanja filmova

59.12 Djelatnosti koje slijede nakon proizvodnje filmova, videofilmova i televizijskog programa

59.20 Djelatnost snimanja zvučnih zapisa i izdavanje muzičkih zapisa

62.01 Računarsko programiranje

62.09 Ostale uslužne djelatnosti u vezi s informacijskom tehnologijom i računarima

63.11 Obrada podataka, usluge hostinga i djelatnosti u vezi s njima

63.12 Internet portali

63.99 Ostale informacijske uslužne djelatnosti, d.n.

68.31 Agencija za poslovanje nekretninama

68.32 Upravljanje nekretninama uz naknadu ili na osnovu ugovora

69.20 Računovodstvene, knjigovodstvene i revizijske djelatnosti i porezno savjetovanje

70.10 Upravljačke djelatnosti

70.21 Odnosi sa javnošću i djelatnosti saopćavanja

70.22 Savjetovanje u vezi s poslovanjem i ostalim upravljanjem

72.19 Ostalo istraživanje i eksperimentalni razvoj u prirodnim, tehničkim i tehnološkim naukama

72.20 Istraživanje i eksperimentalni razvoj u društvenim i humanističkim naukama

73.11 Agencija za promociju (reklamu i propagandu)

73.12 Oglašavanje putem medija

73.20 Istraživanje tržišta i ispitivanje javnog mnijenja

74.10 Specijalizirane dizajnerske djelatnosti

74.20 Fotografske djelatnosti

74.30 Prevodilačke djelatnosti i usluge tumača

74.90 Ostale stručne, naučne i tehničke djelatnosti, d.n

77.11 Iznajmljivanje i davanje u zakup (leasing) automobila i motornih vozila lake kategorije

77.21 Iznajmljivanje i davanje u zakup (leasing) opreme za rekreaciju i sport

77.40 Davanje u zakup (leasing) prava na upotrebu intelektualnog vlasništva, sličnih proizvoda, osim radova koji su zaštićeni autorskim pravima

79.11 Djelatnost putničkih agencija

79.12 Djelatnost turoperatora

79.90 Ostale rezervacijske usluge i djelatnosti u vezi sa njima

82.11 Kombinirane kancelarijske administrativne uslužne djelatnosti

82.19 Fotokopiranje, priprema dokumenata i ostale specijalizirane kancelarijske pomoćne djelatnosti

82.30 Organizacija sastanaka i poslovnih sajmova

82.99 Ostale poslovne pomoćne uslužne djelatnosti, d.n.

84.13 Reguliranje i doprinos poboljšanju poslovanja u privredi

85.59 Ostalo obrazovanje i poučavanje, d.n.

85.60 Pomoćne uslužne djelatnosti u obrazovanju, d.n.

90.02 Pomoćne djelatnosti u izvođačkoj umjetnosti

90.04 Rad umjetničkih objekata

91.03 Rad historijskih mjesta i građevina te sličnih znamenitosti za posjetioce

93.11 Rad sportskih objekata

93.19 Ostale sportske djelatnosti

93.21 Djelatnost zabavnih i tematskih parkova

93.29 Ostale zabavne i rekreacijske djelatnosti

94.11 Djelatnost poslovnih organizacija i udruženja poslodavaca

94.12 Djelatnost strukovnih članskih organizacija

94.99 Djelatnost ostalih članskih organizacija, d.n.

**Član 11.**

**(Financiranje turističke zajednice)**

1. Turistička zajednica financira se iz izvora:
2. boravišna taksa;
3. članski doprinos;
4. grantovi budžeta općine i viših nivoa vlasti te drugih institucija i organizacija
5. zajmovi;
6. dobrovoljni prilozi;
7. imovina u vlasništvu;
8. prihodi od obavljanja privrednih djelatnosti definirani u članu 5. stav (2) Zakona o turističkim zajednicama SBK.

 (2) Osim izvora financiranja navedenih u stavu (1) ovoga člana, poslovanje ili pojedine aktivnosti turističke zajednice mogu se financirati i dodatnim sredstvima koja osiguravaju njihovi članovi i druge zainteresirane organizacije.

 (3) Na osnovu posebne odluke turističkog vijeća, turistička zajednica se može financijski zaduživati radi realizacije programa rada i financijskoga plana, ali ukupna vrijednost zaduženja ne smije prelaziti 25% prihoda predviđenih financijskim planom.

**III- PRAVA, OBAVEZE I ODGOVORNOSTI ČLANOVA TURISTIČKE ZAJEDNICE**

**Član 12.**

**(Članovi turističke zajednice)**

1. Turistička zajednica ima obavezne, počasne i dobrovoljne članove.

**Član 13.**

**(Obavezni članovi turističke zajednice)**

(1) Obaveznim članom turističke zajednice općine postaje svako pravno i fizičko lice koja na području općine u kojoj se osniva turistička zajednica općine ima svoje sjedište ili podružnicu, pogon, filijalu ili sl. (u daljnjem tekstu: poslovna jedinica), a koja ostvaruje prihod obavljanjem ugostiteljskih i turističkih djelatnosti te s turizmom neposredno povezanih djelatnosti.

(2) Obavezno članstvo u turističkoj zajednici općine počinje danom osnivanja turističke zajednice općine ili danom početka obavljanja djelatnosti pravnog i fizičkog lica na području općine na kojem je osnovana turistička zajednica.

(3) Na prestanak obaveznog članstva u turističkoj zajednici ne utječe privremena obustava djelatnosti, kao ni sezonsko obavljanje djelatnosti.

(4) Obavezno članstvo u turističkoj zajednici općine prestaje prestankom postojanja turističke zajednice ili prestankom obavljanja djelatnosti člana turističke zajednice.

(5) Obavezni članovi turističke zajednice općine, odnosno njihovi predstavnici mogu birati i biti birani u tijela turističke zajednice općine.

**Član 14.**

**(Dobrovoljni članovi turističke zajednice)**

1. Kao dobrovoljni član u turističku zajednicu općine može se učlaniti pravno i fizičko lice koje nije član turističke zajednice u skladu sa stavom (1) člana 13. ovoga Statuta.
2. O zahtjevu lica iz stava (1) ovoga člana odlučuje skupština turističke zajednice.
3. Dobrovoljni član turističke zajednice općine ima ista prava i obaveze kao i obavezni član.
4. Dobrovoljni članovi plaćaju članski doprinos turističkoj zajednici u visini koju će utvrditi skupština turističke zajednice.

**Član 15.**

**(Počasni članovi turističke zajednice)**

(1) Skupština turističke zajednice, na prijedlog turističkog vijeća, može imenovati počasnim članom turističke zajednice lice posebno zaslužno za razvoj i promicanje turizma.

 (2) Počasni član turističke zajednice ne može birati niti biti biran u tijela turističke zajednice.

(3) Kriterije za biranje počasnih članova turističke zajednice odredit će aktom turističkog vijeća.

**Član 16.**

**(Prava, obaveze i odgovornosti članova turističke zajednice)**

1. Članovi turističke zajednice imaju prava, obaveze i odgovornosti:
2. plaćati članarinu Turističkoj zajednici u skladu Zakonom o Turističkim zajednicama SBK/KSB („Službene novine SBK/KSB“, broj: 3/20) i ostalom važećom zakonskom regulativom.
3. sudjelovati u radu Zajednice,
4. predlagati inicijative koje imaju za cilj jačanje i promicanje turizma na području Općine
5. davati prijedloge i primjedbe na rad tijela turističke zajednice,
6. predlagati razmatranje pitanja iz djelokruga turističke zajednice radi zauzimanja stavova i daju prijedloge za njihovo rješavanje
7. putem turističke zajednice ostvaruju suradnju s nadležnim tijelima
8. predlagati inicijative za donošenje mjera i propisa iz područja turizma
9. predlagati izmjene i dopune Statuta i drugih općih akata turističke zajednice
10. sudjelovati u radu Zajednice i manifestacijama koje ona organizira,
11. provoditi odluke i zaključke što ih donesu tijela Zajednice,
12. zastupati dogovorene stavove u Turističkoj zajednici
13. davati podatke potrebne za izvršavanje zadataka
14. pridržavati se odredbi Statuta, odluka, zaključaka i drugih akata

**Član 17.**

**(Djelokrug)**

U svom radu Turistička zajednica će djelovati na području Općine Kreševo, a surađivat će s turističkim zajednicama drugih općina, Turističkom zajednicom Srednjobosanskog kantona, Turističkom zajednicom Federacije, te s drugim subjektima iz Bosne i Hercegovine i inostranstva, a u okviru svoje nadležnosti.

**IV- TIJELA TURISTIČKE ZAJEDNICE, NAČIN IZBORA I OPOZIVA TE MANDAT ČLANOVA TIJELA TURISTIČKE ZAJEDNICE**

**Član 18.**

**(Tijela)**

1. Tijela turističke zajednice su:
2. skupština;
3. nadzorni odbor;
4. turističko vijeće.

(2) Članovi tijela turističke zajednice odgovorni su za zakonito i savjesno obavljanje svojih dužnosti.

**Član 19.**

**(Mandat članova tijela)**

1. Mandat članova tijela turističke zajednice traje četiri godine, a članovi mogu biti ponovno birani.
2. U slučaju prestanka mandata člana tijela turističke zajednice prije isteka vremena na koje je član izabran, novi član se bira ili delegira na vrijeme do isteka mandata na koji je izabran prethodnik.

**Član 20.**

**(Skupština turističke zajednice)**

1. Skupština turističke zajednice najviše je tijelo upravljanja u turističkoj zajednici.
2. Skupštinu turističke zajednice općine čine izabrana pravna i fizička lica članovi turističke zajednice općine i predstavnici osnivača.
3. Ako zbog mnogobrojnosti nema mogućnosti da svaki član turističke zajednice bude predstavljen u skupštini turističke zajednice općine, skupštinu čine predstavnici članova, tako da svaki predstavnik u skupštini predstavlja određeni broj članova iz odgovarajuće djelatnosti u općini.
4. Broj članova skupštine je 19 članova, od čega su 2 člana iz reda osnivača, a ostali članovi skupštine se biraju srazmjerno visini udjela odgovarajuće djelatnosti u prihodu turističke zajednice, s tim da jedna djelatnost može imati maksimalno 6 predstavnika.
5. Kao udio u prihodu turističke zajednice iz stava (4) ovoga člana računaju se članski doprinos i boravišna taksa koje su fizička i pravna lica iz određene djelatnosti uplatila u korist turističke zajednice općine u godini koja prethodi godini u kojoj se provode izbori za skupštinu turističke zajednice općine.
6. Ako tijekom mandata dođe do promjene udjela u prihodima za više od 10%, broj predstavnika članova skupštine iz stava (4) ovoga člana iznova će se utvrditi prema stavu (4) ovoga člana.
7. Promjenu iz stava (6) ovoga člana utvrđuje skupština turističke zajednice općine istovremeno sa usvajanjem godišnjega financijskog izvještaja

**Član 21.**

(**Nadležnosti skupštine turističke zajednice)**

1. Skupština turističke zajednice:
2. donosi statut Turističke zajednice općine, uz suglasnost općinskog vijeća
3. donosi poslovnik skupštine turističke zajednice;
4. bira i razrješava predsjedavajućeg skupštine turističke zajednice iz reda članova skupštine;
5. bira i razrješava članove turističkog vijeća koje, prema Zakonu o turističkim zajednicama SBK (u daljem tekstu: Zakon), bira skupština turističke zajednice;
6. bira i razrješava članove nadzornog odbora turističke zajednice koje prema Zakonu bira skupština turističke zajednice;
7. donosi godišnji program rada i godišnji financijski plan turističke zajednice;
8. donosi odluku o osnivanju i organiziranju turističkog ureda;
9. prihvata godišnje izvještaje koje podnosi turističko vijeće i nadzorni odbor turističke zajednice;
10. donosi odluke i rješava o drugim pitanjima kada je to predviđeno propisima i statutom turističke zajednice.
11. bira predstavnike u Skupštinu Turističke zajednice Kantona iz reda svojih članova;
12. donosi odluku o osnivanju turističko-informativnih biroa.

**Član 22.**

**(Sazivanje skupštine turističke zajednice)**

1. Predsjedavajući skupštine turističke zajednice saziva sjednice i predsjedava sjednicama skupštine turističke zajednice a za svoj rad odgovaran je skupštini turističke zajednice. U slučaju privremene spriječenosti ili odsutnosti predsjednika skupštine turističke zajendice mijenjat će ga predsjednik turističkog vijeća ili predsjednik nadzornog odbora.
2. Sjednica skupštine turističke zajednice održava se najmanje dva puta godišnje.
3. Sjednicu skupštine u slučaju izvanrednih okolnosti može sazvati turističko vijeće, nadzorni odbor ili većina članova skupštine, a saziva se u slučaju:
4. izbora novih članova Turističkog vijeća, ako se u tijeku trajanja mandata na koji su izabrani njihov broj smanji za pet članova, ili izbora novih članova Nadzornog odbora, ako se u tijeku trajanja mandata njihov broj smanji,
5. izvanrednog izbora predsjedavajućeg Skupštine, ako izabranom predsjedavajućem Skupštine iz bilo kojeg razloga prestane ova funkcija,
6. Podnosioci zahtjeva iz stava (3) ovog člana dužni su zahtjev za sazivanje sjednice obrazložiti u pisanoj formi i predložiti dnevni red za Skupštinu.
7. Ako predsjedavajući Skupštine ne sazove sjednicu Skupštine na zahtjev organa iz stava (3) ovog člana, Skupštinu saziva predsjednik Turističkog vijeća, predsjednik Nadzornog odbora i jedan od predstavnika u Skupštini, koji su podnijeli zahtjev za sazivanje Skupštine.

**Član 23.**

**(Odlučivanje)**

1. Skupština zajednice pravovaljano odlučuje ako je na sjednici prisutno više od polovice ukupnog broja članova Skupštine.
2. Skupština donosi odluke većinom glasova prisutnih članova Skupštine.

**Član 24.**

**(Raspuštanje skupštine turističke zajednice)**

1. Osnivač može donijeti odluku o raspuštanju skupštine turističke zajednice:
2. ako donosi opće akte suprotno zakonu, statutu ili drugom propisu, ili zbog povreda zakona i drugih propisa;
3. ako ne izabere članove turističkog vijeća u roku od 60 dana od dana konstituiranja, isteka njihova mandata ili njihova razrješenja, odnosno od dana podnošenja ostavke;
4. ako ne donese godišnji program rada i financijski plan, odnosno godišnji financijski izvještaj u zakonski utvrđenom roku;
5. ako turistička zajednica ne ispunjava zadatke zbog kojih je osnovana.
6. Protiv odluke iz stava (1) ovoga člana može se pokrenuti upravni spor.

**Član 24.**

**(Nadzorni odbor turističke zajednice)**

1. Nadzorni odbor turističke zajednice nadzire:
2. vođenje poslova turističke zajednice;
3. materijalno i financijsko poslovanje i raspolaganje sredstvima turističke zajednice;
4. izvršenje i provedbu programa rada i financijskoga plana turističke zajednice.

(2) O obavljenom nadzoru nadzorni odbor turističke zajednice podnosi pisani izvještaj skupštini turističke zajednice.

(3) Nadzorni odbor turističke zajednice provodi nadzor iz stava (1) ovoga člana najmanje dva puta godišnje.

**Član 25.**

 **(Članovi nadzornog odbora turističke zajednice)**

1. Nadzorni odbor turističke zajednice ima tri člana a čine ga:
2. članovi koje imenuje skupština turističke zajednice;
3. član kojeg imenuje općinsko vijeće,
4. Član nadzornog odbora ne može biti član turističkog vijeća turističke zajednice.
5. Nadzorni odbor turističke zajednice iz reda svojih članova bira predsjedavajućeg nadzornog odbora.
6. Nadzorni odbor turističke zajednice donosi svoj poslovnik.

**Član 26.**

 **(Turističko vijeće)**

 (1) Turističko vijeće je izvršno tijelo skupštine turističke zajednice.

 (2) Turističko vijeće obavlja poslove utvrđene Zakonom i statutom turističke zajednice.

(3) Turističko vijeće je odgovorno skupštini turističke zajednice.

(4) Turističko vijeće može pravovaljano odlučivati ako je na sjednici prisutno više od polovine članova vijeća.

(5) Turističko vijeće odlučuje većinom glasova prisutnih članova.

**Član 27.**

**(Nadležnosti turističkog vijeća)**

(1) Turističko vijeće turističke zajednice:

 a) provodi odluke i zaključke skupštine turističke zajednice;

 b) predlaže skupštini osnovne smjernice te godišnji program rada i financijski plan turističke zajednice;

 c) podnosi izvještaj o izvršenju programa rada i financijskom poslovanju turističke zajednice;

 d) upravlja imovinom turističke zajednice u skladu s ovim zakonom i statutom turističke zajednice;

e) donosi opće akte za stručnu službu – turistički ured turističke zajednice;

f) provodi proceduru izbora direktora turističkog ureda na osnovu javnoga konkursa; g) donosi svoj poslovnik o radu;

h) obavlja i druge poslove utvrđene Zakonom i statutom turističke zajednice.

**Član 28.**

**(Sastav turističkog vijeća)**

1. Turističko vijeće ima predsjednika i šest članova.
2. Predsjednika turističkog vijeća imenuje općinski načelnik uz suglasnost općinskoga vijeća.
3. Članove turističkog vijeća bira skupština turističke zajednice općine iz reda članova turističke zajednice, na način da se osigura srazmjerna zastupljenost članova pojedinih djelatnosti u turističkom vijeću prema njihovom učešću u ukupnom prihodu turističke zajednice.

**Član 29.**

**(Predsjednik turističkog vijeća)**

 (1) Turističko vijeće ima predsjednika turističkog vijeća koji predstavlja turističku zajednicu.

 (2) Dužnost predsjednika turističkog vijeća turističke zajednice općine obavlja lice koje imenuje općinski načelnik uz suglasnost općinskoga vijeća.

 (3) Predsjednik turističkog vijeća turističke zajednice saziva sjednice i predsjeda sjednicama turističkog vijeća a za svoj rad odgovaran je osnivaču.

**Član 30.**

**(Posebni uvjeti za predsjednika turističkog vijeća)**

1. Za predsjednika turističkog vijeća može se imenovati osoba koja ispunjava sljedeće uvjete:
2. Završen VSS-VII stupanj stručne spreme, odnosno najmanje I ciklus visokog obrazovanja koji nosi najmanje 180 ECTS bodova po Bolonjskom sistema studiranja
3. Posjedovanje sklonosti za poslove turizma

**Član 31.**

**(Sazivanje sjednica i odlučivanje)**

1. Turističko vijeće zajednice pravovaljano odlučuje ako je na sjednici prisutno više od polovice ukupnog broja članova vijeća.
2. Turističko vijeće odlučuje većinom glasova prisutnih članova.
3. Turističko vijeće donosi odluke javnim glasanjem, a može na prijedlog Predsjednika turističkog vijeća, odlučiti da se o određenom pitanju odlučuje tajnim glasanjem.
4. Način sazivanja i vođenja sjednice Turističkog vijeća i druga pitanja vezana za održavanje sjednice Turističkog vijeća uređuju se Poslovnikom o radu vijeća.

**Član 32.**

 **(Turistički ured)**

 (1) Turistička zajednica ima stručnu službu.

 (2) Stručnu službu turističke zajednice, kao turistički ured, osniva skupština turističke zajednice.

 (3) Turističko vijeće pravilnikom propisuje posebne uvjete u pogledu broja zaposlenika, stručne spreme, radnog iskustva, znanja jezika i drugih posebnih znanja i sposobnosti, koje moraju ispunjavati zaposlenici u turističkom uredu.

 (4) Na pravni status zaposlenika u turističkom uredu, uvjete za stupanje na rad i ostala pitanja u vezi s njihovim radom, primjenjuju se opći propisi o radu.

 (5) U turističkom uredu obavljaju se stručni i administrativni poslovi u vezi sa zadacima turističke zajednice utvrđenim Zakonom i statutom turističke zajednice.

 (6) Sjedište turističkog ureda je u sjedištu turističke zajednice.

**Član 33.**

**(Direktor turističkog ureda)**

(1) Turistički ured ima direktora koji se imenuje preko javnoga natječaja na period od četiri godine, te može biti ponovno biran.

(2) Direktor turističkog ureda zastupa turističku zajednicu, organizira rad i rukovodi radom i poslovanjem turističkog ureda, provodi odluke turističkog vijeća i, u granicama utvrđenih ovlaštenja, odgovoran je za poslovanje turističke zajednice i zakonitosti rada turističkog ureda.

(3) Do izbora direktora turističkog ureda turističku zajednicu zastupa predsjednik turističkog vijeća turističke zajednice.Proceduru izbora direktora turističko vijeće je dužno provesti najkasnije u roku od 90 dana od dana donošenja odluke o formiranju turističkog ureda od strane Skupštine.

(4) Direktor turističkog ureda i drugi zaposlenici u turističkom uredu ne mogu biti članovi skupštine turističke zajednice, nadzornog odbora turističke zajednice ili turističkog vijeća.

**Član 34.**

**(Postupak i kriteriji prijema, imenovanja direktora turističkog ureda)**

1. Direktor se imenuje putem javnoga natječaja na period od četiri godine, te može biti ponovno biran.
2. Turističko vijeće Turističke zajednice donosi odluku o načinu raspisivanja natječaja, te o kriterijima i postupku izbora najuspješnijih kandidata za direktora.
3. Direktora turističkog ureda Turističke zajednice općine, na prijedlog turističkog vijeća, imenuje i razrješuje općinski načelnik uz suglasnost općinskoga vijeća.
4. Direktor turističkog ureda pored općih uvjeta propisanih Zakonom, potrebno je da ispunjava i sljedeće posebne uslove:
5. Završen VSS-VII stupanj stručne spreme ekonomskog smjera odnosno najmanje I ciklus visokog obrazovanja, s najmanje 240 ECTS bodova po Bolonjskom sustava studiranja
6. najmanje tri godine radnog iskustva nakon stjecanja VSS, od čega najmanje 1 godine na poslovima iz oblasti turizma
7. aktivno znanje jednog stranog jezika
8. poznavanje rada na računaru
9. posjedovanje vozačke dozvole za B kategoriju

**Član 35.**

**(Nadležnosti direktora)**

1. Direktor Turističkog ureda:
2. provodi odluke Turističkog vijeća,
3. zastupa turističku zajednicu i poduzima sve pravne radnje u ime i za račun Turističke zajednice,
4. zastupa turističku zajednicu u svim postupcima pred sudovima, upravnim i drugim državnim tijelima te pravnim osobama s javnim ovlastima,
5. odgovoran je za namjensko korištenje sredstava koja se vode u turističkoj zajednici
6. direktor turističkog ureda samostalno raspolaže financicjskim sredstvima do 7.000,00 KM, a preko tog iznosa potrebna je suglasnost turističkog vijeća
7. usklađuje materijalne i druge uvjete rada Turističkog ureda i brine se da poslovi i zadaci budu na vrijeme i kvalitetno obavljeni u skladu sa odlukama, zaključcima i programom rada Zajednice i njezinih tijela
8. predlaže organizaciju i sistematizaciju radnih mjesta turističkog ureda
9. odlučuje o zapošljavanju radnika u Turističkom uredu i raspoređivanju radnika na određena radna mjesta te o prestanku rada u skladu sa aktom o unutrašnoj organizaciji i sistematizaciji Turističkog ureda,
10. upozorava radnike Turističkog ureda i tijela Turističke zajednice na zakonitosti njihovih odluka
11. odlučuje o službenom putovanju radnika Turističke zajednice, korištenju ličnih automobile u službene svrhe i o korištenju sredstava reprezentacije,
12. odlučuje o povjeravanju pojedinih stručnih poslova trećim osobama ako ocijeni da je to potrebno i svrsishodno, a u cilju izvršenja zadataka Turističke zajednice,
13. potpisuje poslovnu dokumentaciju Turističke zajednice
14. priprema, zajedno s predsjednikom Turističke zajednice sjednice Turističkog vijeća i Skupštine,
15. podnosi Turističkom vijeću izvješće o svom radu i o radu Turističkog ureda najmanje jednom godišnje te predlaže mjere za unapređenje organizacije rada Turističkog ureda
16. priprema prijedloge akata koji su neophodno potrebni za obavljanje poslova turističkog ureda
17. dužan primjenjivati pozitivne zakonske propise,
18. obavlja i druge poslove utvrđene Zakonom, aktima i odlukama tijela Turističke zajednice

**Član 36.**

**(Razrješenje direktora turističkog ureda)**

1. Općinski načelnik može razriješiti direktora turističkog ureda i prije isteka mandata:
2. na lični zahtjev direktora turističkog ureda;
3. ako zbog izvršavanja ili nemarnog izvršavanja njegove dužnosti turistička zajednica nije mogla obaviti svoje zadatke ili je obavljanje tih zadataka bilo otežano;
4. ako je zbog nezakonitog, nesavjesnog, nepravilnog rada ili zbog prekoračenja ovlaštenja nastala ili mogla nastati šteta;
5. ako bez opravdanog razloga ne provede ili odbije provesti odluke tijela turističke zajednice ili postupa protivno tim odlukama;
6. ako ne podnese turističkom vijeću izvještaj o svome radu;
7. ako turističko vijeće ne prihvati izvještaj direktora turističkog ureda o radu direktora turističkog ureda;
8. i u drugim slučajevima propisanim statutom.

(2) Prijedlog za pokretanje postupka razrješenja direktora turističkog ureda može podnijeti skupština turističke zajednice ili turističko vijeće, a obavezno ga podnosi u slučajevima iz tačaka b) do g) stava (1) ovoga člana.

**Član 37.**

**(Osnivanje turističko-informativnog biroa)**

Turistička zajednica može osnivati turističko-informativne biroe u skladu s odlukom i kriterijima koje utvrdi Skupština Turističke zajednice.

**Član 38.**

**(Radna tijela)**

1. Direktor turističkog ureda može imenovati privremena radna ili savjetodavna tijela (radne skupine, savjet, komisiju i sl.) radi razmatranja određenog pitanja, davanja mišljenja i prijedloga o značajnim pitanjima iz njihovog djelokruga.
2. Direktor rješenjem o imenovanju tijela iz prethodnog stavka utvrđuju sastav, djelokrug rada i druga pitanja vezana za rad tog tijela.

**V- PREDSTAVLJANJE I ZASTUPANJE TURISTIČKE ZAJEDNICE**

**Član 39.**

 **(Zastupanje turističke zajednice)**

1. Direktor turističkog ureda zastupa turističku zajednicu, organizira rad i rukovodi radom i poslovanjem turističkog ureda, provodi odluke turističkog vijeća i, u granicama utvrđenih ovlaštenja, odgovoran je za poslovanje turističke zajednice i zakonitosti rada turističkog ureda.
2. Do izbora direktora turističkog ureda turističku zajednicu zastupa predsjednik turističkog vijeća turističke zajednice.

**VI- JAVNOST RADA**

**Član 40.**

**(Javnost rada)**

1. Rad turističke zajednice je javan.
2. Javnost rada ostvaruje se dostavom pisanih materijala i putem sjednica organa Turističke zajednice, kao i javnim oglašavanjem putem sredstava javnog informiranja i drugim dostupnim informativnim materijalima.
3. Za javnost rada odgovoran je direktor turističkog ureda

**VII- POSLOVNA TAJNA**

**Član 41.**

**(Poslovna tajna)**

1. Poslovnu tajnu Turističke zajednice čine isprave i podaci čije bi odavanje neovlaštenoj osobi bilo protivno poslovanju Turističke zajednice i štetilo interesima i poslovnom ugledu Turističke zajednice.
2. Direktor Turističke zajednice određuje koje isprave i podaci su poslovna tajna, kao i ostala pitanja u vezi s poslovnom tajnom.
3. Poslovnu tajnu dužni su čuvati svi članovi i zaposleni u Turističkoj zajednici, koji na bilo koji način saznaju za ispravu ili podatak koji je utvrđen kao poslovna tajna.
4. Povreda odredaba ovog statuta koja se odnosi na poslovnu tajnu je teža povreda radne dužnosti.

**VIII- NAČIN DONOŠENJA STATUTA I DRUGIH OPĆIH AKATA**

**Član 42.**

**(Statut)**

1. Turistička zajednica ima Statut i druge opće i podzakonske akte.
2. Skupština turističke zajednice donosi statut i odluku o izmjenama i dopunama statuta, uz prethodnu suglasnost općinskoga vijeća.
3. Statut i izmjene statuta turističke zajednice općine objavljuju se u Službenom glasniku općine.

**Član 43.**

**(Opći akti)**

1. Opće akte donosi Turističko vijeće, a na prijedlog direktora turističkog ureda
2. Opći akti su:

a) pravilnik o računovodstvu i finacijskom poslovanju,

b) pravilnik o radu

c) pravilnik o unutrašnjoj organizaciji i sistematizaciji radnih mjesta,

d) pravilnik o plaćama i drugim osobnim primanjima zaposlenika,

e) drugi akti u skladu sa Zakonom i drugim propisima

1. Ostali opći akti Turističke zajednice i Turističkog ureda oglašavaju se na oglasnoj ploči Turističke zajednice, odnosno ureda i stupaju na snagu danom donošenja.
2. Opći akti Turističke zajednice moraju biti u suglasnosti s odredbama Zakona i ovog Statuta, a Statut mora biti u suglasnosti s Zakonom i drugim propisima

**IX GODIŠNJI PROGRAM RADA I FINANCIJSKI PLAN**

**Član 44.**

**(Godišnji program rada i financijski plan)**

1. Za svaku poslovnu godinu turistička zajednica utvrđuju program rada i financijski plan.
2. Prijedlog programa rada i prijedlog financijskoga plana za sljedeću poslovnu godinu podnosi turističko vijeće skupštini turističke zajednice do kraja studenog tekuće godine.
3. Skupština turističke zajednice dužna je do kraja tekuće godine donijeti program rada i financijski plan za narednu godinu.
4. Godišnji program rada i financijski plan za sljedeću poslovnu godinu turistička zajednica općine dužna je dostaviti Turističkoj zajednici Kantona odmah nakon usvajanja.
5. Skupština Turističke zajednice općine donosi godišnji program rada i financijski plan uz prethodnu suglasnost načelnika.

**Član 45.**

**(Izmjene i dopune programa rada i financijskoga plana)**

1. Tijkom godine turistička zajednica može mijenjati i dopunjavati svoj program rada i godišnji financijski plan.
2. Ako tijekom godine dođe do odstupanja od utvrđenoga programa rada i financijskoga plana, turistička zajednica je dužna donijeti izmjene, odnosno dopune programa rada i financijskoga plana.
3. Izmjene programa rada i financijskoga plana iz stavova (1) i (2) ovoga člana obavljaju se na način i prema postupku kojim se donosi program rada i financijski plan.

**X- IMOVINA, NAČIN STJECANJA IMOVINE I RASPOLAGANJA IMOVINOM I POSTUPANJE S IMOVINOM U SLUČAJU PRESTANKA TURISTIČKE ZAJEDNICE**

**Član 46.**

**(Imovina)**

1. Turistička zajednica može stjecati pokretne stvari, nekretnine i imovinska prava.
2. Turističko vijeće upravlja imovinom turističke zajednice u skladu sa Zakonom
3. Za kupovinu, raspolaganje, prodaju i opterećenje nepokretne imovine potrebna je suglasnost osnivača.
4. Imovina osigurana od strane Općine Kreševo koju koristi Turistička zajednica je imovina Općine Kreševo.

**Član 47.**

**(Postupanje s imovinom u slučaju prestanka rada )**

1. U slučaju prestanka postojanja turističke zajednice općine, općina je dužna okončati poslove turističke zajednice općine koji su u tijeku.
2. U slučaju prestanka turističke zajednice općine, imovinu preostalu nakon namirenja povjerilaca stječe općina.

**XI- PRESTANAK POSTOJANJA TURISTIČKE ZAJEDNICE**

**Član 48.**

**(Razlozi za prestanak postojanja turističke zajednice)**

1. Turistička zajednica prestaje postojati na osnovu:
2. odluke skupštine, uz suglasnost osnivača, o prestanku postojanja turističke zajednice;
3. odluke osnivača o zabrani djelovanja turističke zajednice.
4. Odluku iz tačke (b) stava (1) ovoga člana, osnivač donosi iz razloga kako slijedi:
5. ako turistička zajednica donosi opće akte suprotno zakonu, statutu ili drugom propisu, ili zbog povrede zakona i drugih propisa.
6. ako se u turističkoj zajednici ne održe izbori za novu skupštinu, u skladu sa zakonom i statutom;
7. ako se ni u roku od 60 dana od dana provedenih izbora ne konstituira skupština turističke zajednice;
8. ako ne provede mjere koje je naložio osnivač.

(3) Protiv odluke osnivača o zabrani djelovanja turističke zajednice može se pokrenuti upravni spor.

**Član 49.**

**(Brisanje iz Upisnika)**

1. Na osnovu odluke skupštine, odnosno pravosnažnog rješenja o zabrani djelovanja turističke zajednice, Ministarstvo će brisati turističku zajednicu iz Upisnika.

(2) Brisanjem iz Upisnika i sudskog registra turistička zajednica prestaje postojati.

**XII PRIJELAZNE I ZAVRŠNE ODREDBE**

**Član 50.**

**(Rok za donošenje općih akata)**

Turistička zajednica i turistički ured dužni su u roku od 90 dana od dana objavljivanja ovog statute donijeti opće akte u skladu sa odredbama ovog statute.

**Član 51.**

**(Autentično tumačenje)**

Autentično tumačenje odredaba ovog statute daje Skupština.

**Član 52.**

**(Primjena)**

Za sva pitanja koja nisu uređena ovim Statutom ili drugim aktima turističke zajednice, primjenjuju se odredbe Zakona o turističkim zajednicama i drugi pozitivni zakonski propisi.

**Član 53.**

**(Stupanje na snagu)**

Ovaj statut stupa na snagu danom dobivanja suglasnosti Općinskog vijeća.

Broj:

Kreševo,
 PREDSJEDNIK: